Θεοδωρικάκος: Κάνουμε πράξη μια αστυνομία αποτελεσματική απέναντι στο έγκλημα και φιλική στους πολίτες - Simerinos.gr\nΘεοδωρικάκος: Κάνουμε πράξη μια αστυνομία αποτελεσματική απέναντι στο έγκλημα και φιλική στους πολίτες\nΟ Τάκης Θεοδωρικάκος στη θεματική ενότητα «Ασφάλεια για όλους» στη δεύτερη μέρα του συνεδρίου της ΝΔ, ξεκίνησε κάνοντας ιδιαίτερη αναφορά στη φύλαξη των συνόρων στον Έβρο, που ακόμα όπως είπε εισέρχονται μετανάστες.\nΗ κυβέρνηση από τον Μάρτιο του 2020 έδωσε ιδιαίτερη βαρύτητα για να «φυλαχτούν τα σύνορα και αυτό θα συνεχίσουμε να κάνουμε επενδύοντας στη συνεργασία μας με τη Frontex και την πρόσληψη περισσότερων συνοριοφυλάκων».\nΣτη συνέχεια αναφέρθηκε στο έργο της κυβέρνησης αναφορικά με την ασφάλεια της πόλης, σημειώνοντας ότι πλέον «έχουν γίνει πράξη όλα αυτά που είχαμε υποσχεθεί».\nΗ αστυνομία δίπλα στον πολίτη\n«Η αστυνομία βρίσκεται δίπλα στον πολίτη. Αποσύραμε αστυνομικούς από γραφειοκρατικά πόστα για να βρίσκονται εκεί που είναι η θέση τους». Αναφέρθηκε ακόμα στην εκπαιδευση των ΔΙΑΣ και στη σύλληψη παράτυπων μεταναστών.\n«Κάνουμε πράξη την ασφάλεια στα πανεπιστήμια. Δεκάδες ήταν οι περιπτώσεις παρέμβασης αστυνομικών σε πανεπιστημιακά ιδρύματα. Χαρακτηριστική είναι η περίπτωση του ΑΠΘ που μπήκε τέλος σε μια ψευδοκατάληψη για να γίνει βιβλιοθήκη».\n«Γίνονται πράξη οι 400 ειδικοί φρουροί στα πανεπιστημιακά ιδρύματα. Κάναμε πράξη την ενισχυμένη παρουσία της ΕΛ.ΑΣ σε τουριστικούς προορισμούς και αεροδρόμια».\n«Κάνουμε πράξη τα μέτρα για την πάταξη του χουλιγκανισμού. Κάνουμε πράξη την αποτελεσματικότητα εξιχνίασης των εγκλημάτων».\nΧρωστάμε στον Έλληνα αστυνομικό\nΟ κ. Θεοδωρικάκος ανέφερε ακόμα ότι: «Προβάλουμε την ανθρωπιά των αστυνομικών που έχουν σημαντική κοινωνική συνεισφορά. Βρισκόμαστε δίπλα τους. Χρωστάμε ως χώρα ως κοινωνία και ως κράτος στον Έλληνα αστυνομικό για την τεράστια συμβολή του τα τελευταία χρόνια».\nΈχουμε ήδη αποτελέσματα: Χαμηλή εγκληματικότητα, κλοπές, ληστείες διαρρήξεις. Αυτό αποτελεί ξεκάθαρο και πανίσχυρο πλεονέκτημα της ΝΔ έναντι της αντιπολίτευσης στις πράξεις και όχι στα λόγια.\n«Η ατζέντα της ασφάλειας δεν είναι μια ακροδεξιά ατζέντα», σημείωσε και πρόσθεσε «κάνουμε πράξη μία αστυνομία αποτελεσματική απέναντι στο έγκλημα και φιλική απέναντι στους πολίτες».\nΜε αυτοδύναμη ΝΔ\nΤέλος έκανε αναφορά στην αβεβαιότητα και τη ρευστότητα της περιόδου, σημειώνοντας πως οι Έλληνες έχουν «ανάγκη από σιγουριά και σταθερότητα, έχουν ανάγκη από την παράταξη της ΝΔ και τον πρωθυπουργό της ευθύνης, τον Κυριάκο Μητσοτάκη».\n«Δεν είναι ώρα για αποτυχημένα πειράματα», τόνισε. «Όταν έρθει η ώρα των εκλογών, οι Έλληνες με γνώση και κρίση θα απαντήσουν θετικά. Ο δρόμος της ευημερίας για τους πολλούς περνά από την αυτοδυναμία της κυβέρνησης» κατέληξε ο κ. Θεοδωρικάκος.\nΠροηγούμενο άρθροCPLP: Άνοδος εσόδων και κερδών λόγω των LNG Carriers\nΕπόμενο άρθροΗ Stark Arena του Βελιγραδίου θα γίνει… ΣΕΦ: Τα μισά εισιτήρια του Final Four σε οπαδούς του Ολυμπιακού


Εστία Νέας Σμύρνης: Ιανουαρίου 2018\nΜια μοναδική μουσική βραδιά με νοσταλγικές νότες από την αγαπημένη μας Ιωνική Γη απήλαυσαν τα Μέλη και οι Φίλοι της ΕΣΤΙΑΣ Νέας Σμύρνης, επ’ ευκαιρία της Κοπής της Πρωτοχρονιάτικης Πίτας της.\nΤην βραδιά έντυσαν με τις μελωδικές φωνές τους, δύο αστέρια της Λυρικής Σκηνής, ο Βαρύτονος Νικόλαος Καραγκιαούρης με την Σοπράνο Λητώ Μεσσήνη. Στο πιάνο, τους συνόδευσε ο Πάνος Λουμάκης.\nΞεχωριστή στιγμή της βραδιάς ήταν η μουσική παρουσίαση του νέου καθηγητή πιάνου της ΕΣΤΙΑΣ, του καταξιωμένου Πιανίστα Μάνου Κιτσικόπουλου.\nΤην μουσική αυτή υπερπαραγωγή απήλαυσαν πάνω από 700 Μέλη και Φίλοι της ΕΣΤΙΑΣ Νέας Σμύρνης οι οποίοι ταξίδεψαν με τις μελωδικές φωνές των ερμηνευτών.\nΤην Πρωτοχρονιάτικη Πίτα ευλόγησαν Ιερείς της Μητρόπολης Νέας Σμύρνης, οι οποίοι μετέφεραν τις θερμές ευχές του Σεβασμιώτατου Μητροπολίτη Νέας Σμύρνης κ. Συμεών για μια ευλογημένη και ειρηνική χρονιά.\nΣε όλους μοιράστηκαν, όπως κάθε χρόνο, τα παραδοσιακά «αετάκια» μαζί με τις καλύτερες ευχές του Προέδρου της ΕΣΤΙΑΣ Νέας Σμύρνης κ. Ιωάννη Παπαδάτου και των Μελών του Δ.Σ. για μια χρονιά γεμάτη με υγεία και αισιοδοξία!


Η ανάλυση του Σκαπούλλη για την κόκκινη στον Γκεριέ και το πέναλτι στην Ανόρθωση | Goal News Cy\nΑ' ΚΑΤΗΓΟΡΙΑΑΝΟΡΘΩΣΗΗ ανάλυση του Σκαπούλλη για την κόκκινη στον Γκεριέ και το πέναλτι...\nΗ ανάλυση του Σκαπούλλη για την κόκκινη στον Γκεριέ και το πέναλτι στην Ανόρθωση\nΟ πρώην διαιτητής και παρατηρητής διαιτησίας Χρίστος Σκαπούλλης ανέλυσε τις δύο επίμαχες φάσεις στο ντέρμπι Ανόρθωσης – Απόλλωνα στην εκπομπή «Γκολ και Θέαμα» στο ΡΙΚ2. Για τη φάση της αποβολής του Γκεριέ δεν πήρε ξεκάθαρη θέση, ενώ για τον καταλογισμό πέναλτι υπέρ της «Κυρίας» για χέρι του Ρομπέρζ σημείωσε ότι πάρθηκε η σωστή απόφαση.\n22’ αποβολή Γκεριέ: Ο διαιτητής ήταν πολύ κοντά στη φάση, όπως και ο τέταρτος. Ο παίκτης του Απόλλωνα πηδά για να παίξει με το κεφάλι την μπάλα ανοίγοντας το χέρι του προς το κεφάλι του παίκτη της Ανόρθωσης. Το πλάνο δεν μας δείχνει αν χρησιμοποιεί τον αγκώνα. Ανοίγει το χέρι, αλλά δεν μας δείχνει αν κτυπά με τον αγκώνα. Οι οδηγίες προς τους διαιτητές είναι να μην βιάζονται. Ο διαιτητής βιάστηκε να δείξει κίτρινη. Έπρεπε να περιμένει, να πάει να δει τις συνέπειες του χεριού. Όταν δει τα αίματα τότε και ο ίδιος να ζητούσε να επανεξεταστεί η φάση εάν χρησιμοποιήθηκε ο αγκώνας ως όπλο. Το πλάνο μας δείχνει το χέρι που υψώνεται και ως εκεί. Ο διαιτητής μίλησε με τον VARίστα, άλλαξε την απόφασή του και έδειξε κόκκινη. Εγώ δεν μπορώ να πω τίποτα περισσότερο, ήταν θέμα διαιτητή και VAR. Το πλάνο δεν με κάνει σίγουρο για να πω οποιαδήποτε άλλη άποψη. Δεν μπορώ να πω αν ήταν σωστός ή όχι.\nΠέναλτι για την Ανόρθωση στο 79’: Ενώ ο παίκτης είναι εκτός περιοχής, το χέρι του ήταν μέσα στην περιοχή και το χέρι του είναι σε μη φυσιολογική θέση. Εξετάσαμε τη φάση και η μπάλα άλλαξε πορεία. Υπάρχει βάσιμη υποψία ότι η μπάλα κτυπά στο χέρι. Κατά την γνώμη μου εδώ λήφθηκε σωστή απόφαση.


Πόση αξία έχει το άυλο; Αναζητώντας τεράστιες ποσότητες brand equity στο υπέδαφος της Πολυτέλειας. ~ TROPOS Blog\nΜετά από μια σειρά άρθρων στα οποία προσπάθησα να κάνω ανάγλυφη μια εικόνα ζητημάτων της πολυτέλειας, ήρθε ο καιρός να αναλύσουμε ένα από τα αγαπημένα μου θέματα: το luxury branding, τον πυρήνα ενός luxury brand.\nΜεγάλος τζίρος; Τεράστιο brand equity, καλύτερα.\nΠολλές φορές ακούμε στη χώρα μας ότι έχουμε πρώτες ύλες κορυφαίες παγκοσμίως. Κανείς, όμως, δεν αναφέρει ότι αυτό που χρειαζόμαστε πάνω από όλα δεν είναι οι πρώτες ύλες, αλλά κορυφαία brands παγκοσμίως.\nΕπιχειρώντας, λοιπόν, από την Ελλάδα τα τελευταία 8 χρόνια, αντιλήφθηκα ότι δεν καταφέραμε – εκτός ελάχιστων, συντριπτικών εξαιρέσεων – να δημιουργήσουμε παγκόσμια brands με πανίσχυρο brand equity.\nΤο «μήνυμα» που μεταφέρει το brand value, δηλαδή κάτι μετρήσιμο, αλλά απολύτως άυλο, στην Ελλάδα εξακολουθεί να είναι εντελώς ακατανόητο. Ίσως και γι αυτό προτιμήσαμε τον εύκολο δρόμο της εμπιστοσύνης στο μεγάλο τζίρο και τη δημιουργία υποδομών και μόνο (εργοστάσια, κάθετες μονάδες κλπ.), δημιουργώντας εσωστρεφή brands, με μικρό brand value και εξαιρετικά χαμηλό περιθώριο κέρδους.\nΣτον κόσμο της πολυτέλειας, όμως, το brand equity, δηλαδή το άυλο, είναι ο αναμφισβήτητος βασιλιάς.\nRolls-Royce Phantom series. 2014, πέμπτη συνεχόμενη χρονιά σε κερδοφορία\nΧωρίς ισχυρό brand equity, luxury απλά δεν υφίσταται. Ο τζίρος περνάει σε τέταρτη προτεραιότητα (μετά το craftsmanship/achievement και τα points of sale).\nΓια να κατανοήσουμε καλύτερα τι σημαίνει άυλο: σύμφωνα με εκτίμηση της Millward Brown του 2008, η LVMH είχε 24 δις ευρώ αποτίμηση, ενώ η L´Oreal, με τζίρο 5 φορές μεγαλύτερο, είχε μόλις 14 δις.\nΕπένδυση σε υγιή brands; Μεγάλο brand equity κι ας είναι και πτωχευμένο, καλύτερα.\nΑκόμα και σήμερα, επενδυτές στον υπόλοιπο κόσμο αγοράζουν παθητικά από άποψη εσόδων ή πτωχευμένα luxury brands με σκοπό να τα επαναλανσάρουν, αποκομίζοντας υπεραξία από την αξία που ακόμα και τώρα κομίζει το brand value τους. Blancpain, Lotus, Aston Martin, Christian Lacroix, Escada, είναι μερικά μόνο από αυτά.\nΗ Aston Martin γιορτάζει τα 100άχρονά της στο Burj Al Arab στο Dubai\nΑς αναρωτηθούμε, ακαδημαϊκά και μόνο, αν αυτό θα θεωρούνταν ευκαιρία από έναν Έλληνα επενδυτή, δηλαδή να επένδυε σε κάτι απολύτως άυλο, όπως τα δικαιώματα χρήσης ενός luxury brand, πτωχευμένου αρκετά χρόνια.\nΆχρωμα, απρόσωπα προϊόντα; Ιδρυτής με όραμα και ονοματεπώνυμο, καλύτερα.\nΠίσω από κάθε πολυτελές brand κρύβεται η ψυχή του, ο ιδρυτής και οραματιστής. Αυτός έδωσε το πρώτο και καθοριστικό νόημα στο στίγμα του προϊόντος: το ήθελε να «βγάζει» ψυχή, να το αγγίζει και να νιώθει την ακρίβεια της συναρμογής, την τελειότητα των υλικών, το άγγιγμα του σπάνιου αυτού δέρματος, τη γεύση ακριβώς εκείνη που τον συντάραξε όταν πρωτοσυνέλαβε την ιδέα για το brand.\nΑυτός είναι ο πρωτομάστορας, αυτός και ο εφευρέτης. Το brand είναι η προέκταση των εγκεφαλικών κυττάρων και αισθήσεών του. Ο χαρακτήρας του. Γιατί κάθε luxury brand έχει χαρακτήρα, όπως δεν έχει ένα καθημερινό προϊόν.\nCoco Chanel: Οραματιστής, Ιδρυτής, Δημιουργός του ομώνυμου Brand\nΟι ρίζες ως απαρχή ενός luxury brand είναι τόσο σημαντικές όσο κι ο ίδιος ο ιδρυτής. Το «ιδρύθηκε το …» στην πολυτέλεια εγκαθιδρύει τη σχέση αμεσότητας του οράματος του ιδρυτή με το σήμερα: μια σχέση απαράλλακτη, απαράμιλλη, αδιασάλευτη.\nΌ,τι θέλει ο πελάτης; Ό,τι θέλει να επιβάλλει το ίδιο το brand, καλύτερα.\nΈνα luxury brand δεν σχεδιάζεται ποτέ με βάση του τι θέλει ο πελάτης. Για την ακρίβεια, ο πελάτης, όπως είπαμε, θέλγεται εκ των υστέρων από τη σχηματοποίηση του ονείρου του σε προϊόν.\nΤο brand θέτει τα δικά του, υψηλά standards ποιότητας και αισθητικής και αδιαφορεί πλήρως για ζητήματα πρακτικότητας κσι χρηστικότητας. Αυτά αφορούν σε όλα τα υπόλοιπα, κλασικά προϊόντα. Εδώ μιλάμε για υπέρβαση της καθημερινότητας, άρα και υπέρβαση της ίδιας της χρήσης.\nΤο χειροποίητο, η μοναδικότητα, το υπερθετικό, η σπανιότητα, το χέρι του καλλιτέχνη, η καινοτομία, όλα αυτά σε αρμονία που να προκαλεί σεβασμό και δέος, απαρτίζουν το κομψοτέχνημα.\nΗ οντολογική διάσταση του luxury brand: εκείνο οφείλει να επιβάλλει στο χώρο και το χρόνο την ύπαρξή του κι όχι ο καταναλωτής του. Είναι σαν να λέγαμε ότι ο «πελάτης επιλέγεται» κι όχι «επιλέγει». Δηλαδή, μιλάμε για επαναδημιουργία απόστασης και χάσματος μεταξύ του αγαθού και του καταναλωτή του. Εφόσον δεν υπάρχει απόσταση, δεν υπάρχει και πολυτέλεια.\nΣυνεπώς, κάθε luxury brand εκπέμπει κύματα απόμακρου. Θέλγητρου. Σπανιότητας. Ανέφικτου. Γι αυτό και το χάσμα δεν πρέπει ποτέ να μικραίνει. Σε αντίθεση με τα παραδοσιακά προϊόντα που είναι πάντα «εκεί», εφικτά, «του χεριού μας», χρηστικά.\nΣυγκεκριμένος κύκλος ζωής του brand; Διαχρονικότητα υπεράνω συνθηκών, καλύτερα.\nΥπάρχει μία πολύ σημαντική διαφοροποίηση από τα κλασικά προϊόντα. Το luxury brand δεν έχει κύκλο ζωής. Εμφανίζεται κάποια στιγμή, βρίσκει το πελατολόγιο του και συνεχίζει να υφίσταται έκτοτε, ανεξαρτήτως συνθηκών. Η ασάφεια γύρω από το πότε δημιουργήθηκε η εταιρία ή το brand λειτουργεί υπέρ της συνολικής αντίληψης για τη μάρκα. Αρκεί που ο καταναλωτής αντιλαμβάνεται το χρόνο εδώ κυκλικά κι όχι επίπεδα, δηλαδή είναι σαν να το brand να υπήρχε «αέναα», αν θα μπορούσα να το πω πιο μεταφορικά.\nΟ χρόνος σε ένα luxury brand κυλάει πιο αργά, ανά δεκαετίες. Μια εκατονταετία είναι σαν μια εικοσαετία ενός κλασικού προϊόντος, θα λέγαμε. Η Blancpain, η παλαιότερη ωρολογοποιία του κόσμου, έχει ιδρυθεί το 1735. Ας φανταστούμε τι άραγε θα μπορούσε να σημαίνει π.χ. μια πενταετία για τα brands αυτής της εταιρίας. Μάλλον τίποτα. Ο χρόνος εγκαθίδρυσης στους early adopters ενός παρόμοιου brand ξεπερνάει τη δεκαετία και ο χρόνος κατάκτησης της early majority την τριακονταετία.\nΈνα ακόμα ιδιαίτερο χαρακτηριστικό που σχετίζεται με το χρόνο είναι η δυνατότητα επέκτασης σε άλλους τομείς, για την επιβίωση ενός μακραίωνου brand. Παράδειγμα, η ST Dupont. Όταν η αγορά των ακριβών αναπτήρων άρχιζε σταδιακά να φθίνει, η εταιρία μετακινήθηκε στα στυλό. Έτσι κατόρθωσε να παραμείνει ως luxury στο μυαλό μας.\nΗ επίθεση του πάθους. Σε εικοσιτετράωρη βάση.\nΚάθε luxury brand είναι ένα ξυπνητήρι των αισθήσεων. Οφείλει να μας προκαλεί κάθε μέρα. Είτε να το αποκτήσουμε. Είτε να το απολαύσουμε. Είτε να το χαρούμε γύρω μας.\nΕίτε για να μας υπενθυμίζει το πόσο τρωτοί και ευάλωτοι είμαστε.\nΚυνηγώντας πάντα το επίτευγμα, το εφικτό-ανέφικτο, τρέπουμε το κάθε λεπτό της ζωής μας σε μια σκάλα ανόδου. Η σχέση του ανθρώπου με το «άνω», την Κλίμακα του Άγιου Ιωάννη του Σιναϊτη, την πρόοδο ή, όπως αλλιώς κι αν το ονομάσουμε, είναι το καλύτερο που θα του συμβεί ποτέ.\nΌσο για την πολυτέλεια;\nΠρόκειται για μια επίθεση πάθους από αντικείμενα πάθους, σε εικοσιτετράωρη βάση.


«Εξαγωγές» προσφύγων προς Αλβανία! - lastpoint.gr\n«Εξαγωγές» προσφύγων προς Αλβανία!\n01/12/2019 30/11/2019 0 Σχόλια\tΉπειρος, ΚΟΙΝΩΝΙΚΑ, ΜΕΤΑΝΑΣΤΕΣ\nΚυκλώματα τους προωθούν από τα παραμεθόρια της Ηπείρου\n– Το φαινόμενο εντείνεται με την ανοχή της γείτονος χώρας\n– Σε ξενοδοχεία των Ιωαννίνων «φιλοξενούνται» μέχρι να οργανωθούν οι επιχειρήσεις – Δύο συλλήψεις την Κυριακή, αναζητούνται άλλοι δύο…\n• Αλβανοί, Τούρκοι, Σύριοι, αλλά και πάσης άλλης εθνικότητας επιτήδειοι, άρχισαν να δραστηριοποιούνται όλο και πιο έντονα στη μεταφορά προσφύγων και μεταναστών προς χώρες της Ευρώπης.\nΧρήματα, όπως φαίνεται υπάρχουν, οπότε είναι μια πρώτης τάξεως ευκαιρία δημιουργίας κυκλωμάτων για την εκμετάλλευση της ανθρώπινης δυστυχίας και της ελπίδας για μια καλύτερη ζωή.\nΣτο επίκεντρο για άλλη μια φορά βρίσκεται η Ήπειρος, η οποία έχει το διπλό… προνόμιο. Και να δέχεται παράνομους μετανάστες και εγκληματικά στοιχεία από την Αλβανία, αλλά και από περιοχές της να προωθούνται προς Αλβανία μετανάστες και πρόσφυγες. Και φυσικά η Αλβανία αποδεικνύεται για μια ακόμη φορά το «άβατο της παρανομίας», καθώς επιτρέπει τα πάντα: Και την παράνομη διακίνηση ανέχεται και για τις αποφάσεις της Ευρωπαϊκής Ένωσης ως προς τη διαχείριση του μεταναστευτικού / προσφυγικού «σφυρίζει» αδιάφορα, καθώς σε διαφορετική περίπτωση δεν θα άνθιζαν τα κυκλώματα μεταφοράς προσφύγων και μεταναστών προς το έδαφός της.\nΒέβαια με την έναρξη της μεγάλης προσφυγικής ροής από τα παράλια της Τουρκίας προς την Ελλάδα και της πρόθεσης (ακόμη) της προηγούμενης Κυβέρνησης να μεταφέρει πρόσφυγες στην Ήπειρο, είχε επισημανθεί ο κίνδυνος να αρχίσουν οι μετακινήσεις προς Αλβανία. Τότε δεν εισακούστηκαν οι προειδοποιήσεις, ακολούθησαν οι μετακινήσεις εκατοντάδων πεζοπόρων ατόμων προς Αλβανία, τώρα όμως την υπόθεση έχουν πάρει στα «χέρια» τους οι συμμορίες Αλβανών, οι οποίες έναντι αδράς αμοιβής αναλαμβάνουν να τους περάσουν στην Αλβανία.\nΜια τέτοια «επιχείρηση» εντοπίστηκε την Κυριακή στο Χάνι Δελβινάκι, με πρωταγωνιστές δύο αλλοδαπούς ηλικίας 28 και 31 χρόνων. Σε αυτοκίνητο που οδηγούσε ο πρώτος, εντοπίστηκαν τρεις αλλοδαποί, οι οποίοι έναντι 1500 ευρώ προωθούνται προς το εξωτερικό, μέσω της Ελληνοαλβανικής μεθόριου. Ο δεύτερος της ομάδας, βρίσκονταν στα Γιάννενα, όπου είχε υπό την επιτήρηση άλλους τρεις αλλοδαπούς που διέμεναν σε ξενοδοχείο μέχρι να οργανωθεί η επόμενη αποστολή.\nΟι δύο δράστες είχαν επίσης άλλους δύο συνεργούς που αναζητούνται και οι οποίοι φρόντιζαν να εντοπίζουν αλλοδαπούς που ήθελαν να φυγαδευτούν και αφού συμφωνούσαν στην τιμή ανελάμβαναν να τους προωθήσουν τόσο προς τα ελληνοαλβανικά σύνορα, όσο και εντός της Αλβανίας. Στην κατοχή των δύο συλληφθέντων βρέθηκαν 1940 ευρώ, οκτώ κινητά τηλέφωνα, ενώ κατασχέθηκε και το αυτοκίνητο της μεταφοράς.\nΣτην Κέρκυρα το έργο μαζικής μεταφοράς αλλοδαπών (43 το σύνολο) είχαν αναλάβει τρεις Τούρκοι που συνελήφθησαν κοντά στους Οθωνούς. Το σκάφος είχε προορισμό το Λέτσε της Ιταλίας. Οι Τούρκοι διακινητές ήταν γνωστοί για τη δράση τους στις Ευρωπαϊκές διωκτικές αρχές καθώς σε βάρος τους είχε εκδοθεί ευρωπαϊκό ένταλμα σύλληψης.\nΚαι Σύριοι στα «κόλπα»!\nΗ διακίνηση μεταναστών και προσφύγων προς ευρωπαϊκές χώρες, όλα δείχνουν πως θα αποκτά ολοένα και περισσότερα στοιχεία εγκληματικότητας. Στην Αθήνα άρχισαν να εντείνονται οι έλεγχοι για εργαστήρια παραγωγής πλαστών ταυτοτήτων, διαβατηρίων κλπ και το τελευταίο περιστατικό με το οποίο ήλθαν αντιμέτωπες οι αστυνομικές αρχές δείχνει ότι άρχισαν να σχηματίζονται και συμμορίες Σύριων που με το αζημίωτο και με σκληρό τρόπο αναλαμβάνουν τη διακίνηση μεταναστών. Συγκεκριμένα συνελήφθησαν τρεις Σύριοι οι οποίοι αναλάμβαναν να μεταφέρουν αεροπορικώς ή και οδικώς μετανάστες προς διάφορες χώρες. Προηγουμένως τους υποχρέωναν να διαμένουν σε ένα διαμέρισμα στον Άγιο Παντελεήμονα για το οποίο κατέβαλλαν επιπλέον χρηματικό ποσό. Για τη διακίνηση των μεταναστών χρησιμοποιούνταν πλαστά ταξιδιωτικά έγγραφα. Σε κατ΄ οίκον έρευνα που έγινε βρέθηκαν και κατασχέθηκαν 38 δελτία ταυτότητας, 20 διαβατήρια, 11 άδειες διαμονής, 6 διπλώματα οδήγησης, φωτογραφίες και αποδείξεις μεταφοράς χρημάτων, που επιβεβαιώνουν πως η υπόθεση έχει… βάθος.\nΠού τα βρίσκουν τα χρήματα;\nΑπό τα αλλεπάλληλα περιστατικά διακίνησης μεταναστών και προσφύγων με οικονομικό αντάλλαγμα, γεννάται ασφαλώς ένα ερώτημα, για το πώς εξασφαλίζουν οι ενδιαφερόμενοι τα χρήματα που απαιτούν οι διακινητές. Αν εξαιρέσει κανείς κάποιους εύπορους, τότε για τους άλλους πρέπει να αναζητηθεί η πηγή τους, καθώς πολλά μπορούν να συμβαίνουν…\n← Δεκέμβριος ή Ασπρομηνάς ή Χιονιάς\nΤο νεωτερικό 13ο Συνέδριο της ΝΔ →\nΗ πρόκληση σήμερα της εξ’ αποστάσεως διδασκαλίας\n21/04/2020 20/04/2020 0\n25η Μαρτίου, του τότε και του τώρα…\n25/03/2017 25/03/2021 0


9 λόγοι για να τον διώξεις σήμερα κιόλας! - Y-olo.gr\nΤΑ ΣΗΜΑΔΙΑ ΠΟΥ ΣΟΥ ΔΕΙΧΝΟΥΝ ΟΤΙ Η ΣΧΕΣΗ ΣΑΣ ΔΕΝ ΕΧΕΙ ΜΕΛΛΟΝ\nΠολύ συχνά, όταν έχεις κάποιο θέμα με το αγόρι σου, είναι δύσκολο να ξεχωρίσεις αν το πρόβλημα που σας απασχολεί διορθώνεται ή αν είναι από αυτά τα ζητήματα που ποτέ δεν λύνονται και τρώνε σιγά-σιγά την σχέση σας σαν το σαράκι.\nΠώς να δεις τα πράγματα ξεκάθαρα εκεί που μπλέκεται τόσο συναίσθημα; Αν λοιπόν δεν μπορείς να βρεις μόνη σου τα σημάδια, σου δίνουμε εμείς 9 αρκετά καλούς λόγους για να βάλεις τίτλους τέλους στην σχέση σου.\n1. Δεν σε υποστηρίζει\nΠροφανώς και δεν γίνεται δύο άνθρωποι να ταιριάζουν απόλυτα σε όλα, γι΄αυτό μην περιμένεις το αγόρι σου ντε και καλά να ξετρελαίνεται με το fashion blog σου για το οποίο τόσο καμαρώνεις. Ωστόσο, θα πρέπει οπωσδήποτε να σε υποστηρίζει στην προσπάθειά σου και να σε σέβεται, όπως όλοι οι κοντινοί σου άνθρωποι-φίλοι και συγγενείς. Αν είναι αδιάφορος ή ακόμα και ειρωνικός απέναντι στους στόχους ή τις αξίες σου, μάλλον δεν του αξίζει να βρίσκεται δίπλα σου.\n2. Δεν προσπαθεί καν να τα πάει καλά με τους φίλους/τις φίλες σου\nΣ έναν ιδανικό κόσμο, η σχέση ανάμεσα στο αγόρι και την κολλητή σου θα ήταν μια σχέση αλληλοεκτίμησης και συμπάθειας. Δυστυχώς, στην αληθινή ζωή το ότι εσύ αγαπάς δύο άτομα δεν αρκεί για να αγαπιούνται και αυτά μεταξύ τους. Οπότε, μην απογοητεύεσαι απλά και μόνο επειδή το αγόρι και οι φίλοι σου δεν έγιναν κολλητάρια απ΄την στιγμή που γνωρίστηκαν. Αυτό που πρέπει να σε ανησυχεί είναι το να μην μπορεί να τους ανεχτεί ούτε για ένα καφέ ή αν προσπαθεί να στρέψει και εσένα εναντίον τους. Διωχ'τον τον γρουσούζη!\n3. Δεν βρίσκει ποτέ χρόνο για σένα\nΗ αλήθεια είναι ότι και εμείς συχνά γινόμαστε υστερικές με αυτό το θέμα. Όχι, δεν σημαίνει ότι το αγόρι σου σε γράφει αν άργησε ένα 10λεπτο να σου απαντήσει σ'ένα μήνυμα ή αν θέλει ένα απόγευμα να κάτσει με την οικογένειά του στο σπίτι. Αλλά αν σε κάνει μονίμως να αισθάνεσαι δευτερεύουσα στην ζωή του και ότι το ματσάκι με τους κολλητούς του στην αλάνα της γειτονιάς είναι πιο σημαντικό από σένα, καλύτερα να τον ξεχάσεις. Μάλλον τον ενδιαφέρει πιο πολύ να'χει μια καβάτζα παρά μια σχέση. Αν δεν βρίσκει χρόνο για σένα, απλά δεν αξίζει τον χρόνο σου.\n4. Δεν σε αφήνει να κάνεις βήμα\nΣτην αρχή σίγουρα θα νιώσεις κολακευμένη από την συμπεριφορά του. Σε ποια δεν αρέσει να είναι το επίκεντρο της προσοχής; Από ένα σημείο κι έπειτα, όμως, θα αρχίσεις να αισθάνεσαι...ένα πνίξιμο, βρε παιδί μου. Κι αυτό γιατί ο γκόμενος-τσιμπούρι θα γκρινιάξει κάθε φορά που θα θελήσεις να βγεις με τις κολλητές σου αντί γι'αυτόν ή που απλά θα χρειάζεσαι λίγο χρόνο για τον εαυτό σου. Αρχικά, προσπάθησε να του ξεκαθαρίσεις ότι όσο ωραία κι αν περνάς μαζί του, έχεις και ζωή πέρα απ'αυτόν. Αν δεν πάρει το μήνυμα, απομακρύνσου. Αργά ή γρήγορα, το να ασχολείσαι μόνο με το αγόρι σου θα έχει επιπτώσεις σε άλλους τομείς της ζωής σου, π.χ. στον κοινωνικό ή ακόμα και στις σπουδές σου.\n5. Δεν φαίνεται να τον ενθουσιάζει η προοπτική μιας σχέσης\nΑν τα πράγματα μεταξύ σας δεν είναι ξεκάθαρα από την αρχή, λογικά κάποια στιγμή θα ξεκινήσετε μια σχετική συζήτηση. Αν στην ερώτησή σου "Θες να το επισημοποιήσουμε;" η απάντησή του δεν είναι ένα ενθουσιώδες "Ναι!", δυστυχώς μάλλον δεν σε γουστάρει όσο τον γουστάρεις εσύ. Μην απελπίζεσαι: είσαι νέα ακόμα και ειδικά για σένα έχει κι αλλού πορτοκαλιές. Γιατί να περιορίσεις τον εαυτό σου σ'ένα άτομο το οποίο δεν μπορεί να ανταποδώσει τα συναισθήματά σου;\n6. Ένας από τους δυο σας πρόκειται να σπουδάσει στο εξωτερικό\nΌχι, το να μείνετε για ένα μεγάλο διάστημα μακριά ο ένας από τον άλλο δεν σημαίνει απαραίτητα τον θάνατο της σχέσης σας. Όσον αφορά όμως τις σχέσεις από απόσταση, πρέπει να υπάρχει πολλή καλή θέληση και από τις 2 πλευρές για να δουλέψουν. Οπότε, αν ένας από τους δυο σας σκοπεύει να φύγει για σπουδές έξω, καθίστε και συζητήστε σοβαρά κατά πόσο είστε και οι δυο διατεθειμένοι να το προσπαθήσετε. Αλλιώς, δεν λέει το να κάθεσαι να αγωνιάς για το τι κάνει ο greek lover σου εκεί στα ξένα.\n7. Δεν μπορείς να τον εμπιστευτείς\nΣε καμία δεν αρέσουν οι ψεύτες. Αν προσπαθεί να σε βεβαιώσει με αφύσικο, ύποπτο τρόπο ότι με την Μαιρούλα, την καινούργια του γνωριμία είναι απλά φίλοι (Μα ναι! Στο ορκίζομααι) ή αν τον πιάσεις στα πράσα να σου λέει ένα εξόφθαλμο ψέμα, παράτα τον. Οι σχέσεις χτίζονται πάνω στην εμπιστοσύνη, και όταν δεν υπάρχει εμπιστοσύνη δεν υπάρχει απλά και σχέση. Θα πρέπει επίσης να αποφύγεις κάποιον που έχει γνωστό ιστορικό απιστίας και ψευτιάς. Ναι, αν απάτησε την προηγούμενή του σχέση με σένα, μπορεί άνετα να απατήσει και εσένα στο μέλλον.\n8.Έχετε κολλήσει σε μια on-off σχέση\nΑυτού του τύπου οι ασταθείς σχέσεις φαίνονται ελκυστικές γιατί δεν έχεις μεγάλες υποχρεώσεις απέναντι στον άλλο, αλλά ταυτόχρονα είναι στην διάθεσή σου όποτε χρειάζεσαι λίγη... στοργή. Αν όμως το να βρίσκεστε έχει σταματήσει να είναι τόσο διασκεδαστικό και συνέχεια καβγαδίζετε, μάλλον ήρθε η ώρα να πείτε αντίο. Στην αρχή σίγουρα θα σου λείψει, αλλά πλέον θα μπορείς να κάνεις μια φρέσκια αρχή με ένα άλλο άτομο και να δεσμευτείς σε μια full-on σχέση που πραγματικά θα σε γεμίζει.\n9. Δεν βλέπεις να έχετε μέλλον\nΔεν μιλάμε τώρα για το εάν εσύ προτιμάς την πίτσα και αυτός το σουβλάκι, αλλά αν οι αντιθέσεις σας είναι σημαντικά περισσότερες από τα κοινά σας, όταν εκλείψει ο αρχικός ενθουσιασμός η σχέση κάπου θα κολλήσει. Ειδικά αν είσαι σε ηλικία που σκέφτεσαι τον γάμο και βλέπεις όλες τους συντρόφους σου ως υποψήφιους γαμπρούς, πρέπει να το προσέξεις περισσότερο. Δεν μπορεί ο πατέρας των μελλοντικών σου παιδιών να είναι ο πρώτος τυχόντας!


Κωνσταντίνος Κουφός: "Είχα όσο έκανε το εισιτήριο του ΚΤΕΛ για να έρθω." - Backstage24.gr\nΑρχική Celebrities Κωνσταντίνος Κουφός: «Είχα όσο έκανε το εισιτήριο του ΚΤΕΛ για να έρθω.»\nΚωνσταντίνος Κουφός: «Είχα όσο έκανε το εισιτήριο του ΚΤΕΛ για να έρθω.»\nΔημοσιεύθηκε στις 21.03.2018 13:50 | Κατηγορία: Celebrities\nΟ τραγουδιστής που ράγισε καρδιές με την ιστορία του!\nΚατάθεση ψυχής και όχι απλή συνέντευξη. Ο Κωνσταντίνος Κουφός μίλησε για την ζωή του και το πώς ξεκίνησε. Συγκίνησε του πάντες και μέσα από την ιστορία του δίνει το δικό του μήνυμα. Αναφέρθηκε στις οικονομικές δυσκολίες που αντιμετώπισε αλλά και για τα παιδικά του χρόνια.\nΣυγκεκριμένα είπε στο “Πρωινό” :\nΔεν είχα χρήματα να κάνω το όνειρό μου πραγματικότητα. Είχα όσο έκανε το εισιτήριο του ΚΤΕΛ για να έρθω. Χτύπησα κάποιες πόρτες, οι οποίες δεν ήταν ορθάνοιχτες όλες. Με στήριξαν οι γονείς μου, αυτοί με στηρίζουν και σήμερα.\nΌταν ήρθα στην Αθήνα έμενα σε φίλους μου. Χρειάστηκε μια μέρα να φύγω από τα Πατήσια και να περπατήσω με τα πόδια μέχρι το Ίλιον που ήταν το στούντιο, απλά και μόνο για να πάω να κάνω την παραγωγή ενός τραγουδιού. Η καταγωγή μου είναι από τη Βόρειο Ήπειρο και είμαι πάρα πολύ χαρούμενος γι’ αυτό. Δεν θεώρησα ότι πρέπει να το κρύψω, δεν είχα κανέναν λόγο.\nΕΤΙΚΕΤΕΣ: Κωνσταντίνος PersonasΚωνσταντίνος ΚουφόςΠρωινότραγουδιστής\nΔωροθέα Μερκούρη: Η απόλυτη Ελληνίδα! ΕΠΟΜΕΝΟ ΑΡΘΡΟ\nΕιρήνη Παπαδοπούλου: «Είναι λίγο παράξενα τα πράγματα στην προσωπική μου ζωή.»\nΣοφία Λεοντίτση: Η πιο γλυκιά φωτογραφία με του δυο άντρες τ...\nΕιρήνη Στεριανού: Θέλει να πει τον καιρό σε δελτίο ειδήσεων!...\nΠοιος γνωστός έλληνας είναι το αγοράκι της φωτογραφίας; - https://t.co/1x9ih2uuzn https://t.co/fsXLrmlVCP\t12 ώρες\nΝατάσα Σκαφίδα: Η υπέροχη φωτογραφία με την κόρη της! - https://t.co/6vM8jilh8f https://t.co/aW9v67NZXD\t13 ώρες


Προστασία Δέρματος από την Ατμοσφαιρική Ρύπανση - kallist.gr Καλλυντικά και Μελισσοκομικά Προϊόντα\nΣτις μέρες μας είναι αναγκαία η Προστασία Δέρματος από την Ατμοσφαιρική Ρύπανση. Η Ατμοσφαιρική Ρύπανση στις πόλεις είναι ένα από τους πιο έντονους εξωτερικούς παράγοντες που μας επηρεάζουν.\nΚαθώς η ατμοσφαιρική ρύπανση εξακολουθεί να αποτελεί μείζονα ανησυχία, το σώμα μας απαιτεί προστατευτικά προϊόντα περιποίησης δέρματος. Η Προστασία Δέρματος από την Ατμοσφαιρική Ρύπανση είναι αναγκαία. Είναι πλέον καιρός να μάθουμε περισσότερα για αυτό.\nΣύμφωνα με ερεύνα της Mintel, η ρύπανση είναι σημαντικός παράγοντας δερματικών προβλημάτων.\nΗ ατμοσφαιρική ρύπανση μπορεί να είναι πολύ επιζήμια για το δέρμα. Προκαλεί ερεθισμό, ανώμαλο τόνο δέρματος, πρόωρη γήρανση, ακόμη και καρκίνο. Οι άνθρωποι κατά βάση στις πόλεις αντιμετωπίζουν καθημερινά δισεκατομμύρια σωματίδια ρύπανσης που βλάπτουν το δέρμα τους. Αυτό φέρνει ως αποτέλεσμα να φράζουν οι πόροι και προκαλούν αποχρωματισμό του δέρματος. Οι αστικοί πληθυσμοί, γνωρίζουν καλά και ανησυχούν για τις επιβλαβείς επιπτώσεις στην υγεία που προκαλούνται από τη ρύπανση.\nΓια την Προστασία Δέρματος από την Ατμοσφαιρική Ρύπανση χρειάζεται οπωσδήποτε μία ανθεκτική επικάλυψη. Αυτή θα κρατά το δέρμα υπό την ασπίδα της, αλλά παράλληλα θα το αφήνει να αναπνέει.\nΜε την ραγδαία εξέλιξη της τεχνολογίας, οι ηλεκτρονικές συσκευές πια έχουν μπει για τα καλά στην καθημερινότητα του σύγχρονου ανθρώπου. Επιπλέον, η ρύπανση της ατμόσφαιρας καραδοκεί. Έτσι αποκτούν όλο και περισσότερο ενδιαφέρον στον κλάδο της κοσμετολογίας οι επιπτώσεις αυτών των παραγόντων στο δέρμα. Τα Anti-blue light και anti-pollution καλλυντικά είναι μια επανάσταση στο χώρο της ομορφιάς. Υπόσχονται να αλλάξουν την καθημερινότητά μας ριζικά.\nΕίναι γνωστό ότι το δέρμα αποτελεί την πρώτη ασπίδα προστασίας απέναντι στις εξωτερικές επιθέσεις. Όταν οι ατμοσφαιρικοί ρύποι προσκολλώνται στην επιφάνειά του, διαταράσσουν την ισορροπία του επιδερμικού φραγμού. Άμεσες συνέπειες είναι οι κοκκινίλες, ο ερεθισμός, σημάδια ξηρότητας και αίσθημα δυσφορίας. Ενώ μακροπρόθεσμα, η εμφάνιση ρυτίδων, σκούρων κηλίδων και η χαλάρωση της επιδερμίδας.\nΟι ψηφιακές συσκευές είναι πηγή της λεγόμενης μπλε ακτινοβολίας -εκτός από τον ήλιο. Η μπλε ακτινοβολία ανήκει στο φάσμα του ορατού φωτός (HEV – High-energy Visible Light). Φαίνεται να ευνοεί τη δημιουργία ελευθέρων ριζών, που προκαλούν το λεγόμενο οξειδωτικό στρες. Επιταχύνουν τη διαδικασία γήρανσης του δέρματος, με αποτέλεσμα την εμφάνιση σκούρων κηλίδων.\nΤόσο η ρύπανση της ατμόσφαιρας (σκόνη, σωματίδια, ουσίες από τον καπνό του τσιγάρου κ.α.). Όσο και η αυξανόμενη χρήση ηλεκτρονικών συσκευών (κινητό, tablet, υπολογιστής κ.α.) προβληματίζουν δικαίως τους καταναλωτές τα τελευταία χρόνια. Τους ωθούν στο να ψάχνουν εναλλακτικούς τρόπους προστασίας της επιδερμίδας τους.\nΈτσι, δημιουργήθηκε η ανάγκη για την ανάπτυξη καλλυντικών προϊόντων, με πιο γνωστή την κρέμα προσώπου. Παρέχει προστασία του δέρματος από τις συνεχείς επιθέσεις. Γίνονται συνεχείς έρευνες για την αναζήτηση νέων ενεργών συστατικών που καταπολεμούν το οξειδωτικό στρες και τη χρόνια φλεγμονή του δέρματος. Η ανάπτυξη καινοτόμων προστατευτικών συνθέσεων βρίσκονται στο προσκήνιο. Ήδη κυκλοφορούν καλλυντικά προϊόντα προστασίας από την μπλε ακτινοβολία και τη περιβαλλοντική ρύπανση. Τα λεγόμενα anti-blue light και anti-pollution καλλυντικά αντίστοιχα. Περιέχουν συστατκά που δημιουργούν ένα προστατευτικό φιλμ στην επιδερμίδα. Έτσι αποτρέπεται η εισχώρηση των ρύπων στο δέρμα. Επίσης περιέχουν και αντιοξειδωτικά, αντιφλεγμονώδη και αποτοξινωτικά συστατικά. Αυτό προσφέρει ακόμη μεγαλύτερη Προστασία Δέρματος από την Ατμοσφαιρική Ρύπανση.\nΗ ελάττωση του χρόνου μπροστά στις οθόνες και η ελάττωση της έκθεσης σε ρύπους θα ήταν ιδανική, αλλά συχνά ακατόρθωτη. Συνεπώς, η χρήση πιθανόν κάποιας κρέμας προσώπου με φίλτρα κατά της μπλε ακτινοβολίας και των ρύπων θα βοηθήσουν. Μπορείτε ακόμη να επιλέξτε πολυδραστικά προϊόντα που προσφέρουν αντιοξειδωτική προστασία. Αντιρυτιδική-αντιγηραντική δράση σε συνδυασμό με την προστασία από τους ρύπους και την μπλε ακτινοβολία. Για μέγιστη αποτελεσματικότητα και ανάλαφρο δέρμα, θα πρέπει βέβαια να μην παραλείπετε τον σχολαστικό βραδινό καθαρισμό. Αυτός θα απομακρύνει περίσσεια λιπαρότητα και ρύπους.\nΌπως και να χει, είναι σημαντικό να παραμένει το δέρμα μας καθαρό, ενυδατωμένο και προστατευμένο όλη την ημέρα. Ταυτόχρονα πρέπει και να «αναπνέει» κάθε στιγμή. Την επόμενη φορά λοιπόν που θα πάρετε την κρέμα προσώπου σας, αξίζει να το σκεφτείτε να επενδύσετε στη νέα γενιά προϊόντων που υπόσχονται προστασία από την ατμοσφαιρική ρύπανση. Δώστε βάση στην Προστασία Δέρματος από την Ατμοσφαιρική Ρύπανση. Φυσικά, χωρίς να ξεχνάτε τη μοναδική κίνηση που μπορεί να διώξει ολοκληρωτικά από την επιδερμίδα σας τα βάρη της … πόλης: τον βραδινό καθαρισμό!\nΠατήστε εδώ για να βρείτε το απόλυτο προϊόν προστασίας από την περιβαλλοντική ρύπανση και τις ακτινοβολίες blue-Light!


Myths & Facts – Olive Epitome\n© 2019 Olive Epitome All rights reserved\nΜΕ ΤΙ ΚΡΙΤΗΡΙΑ ΕΠΙΛΕΓΟΥΜΕ ΕΝΑ ΕΞΑΙΡΕΤΙΚΟ ΠΑΡΘΕΝΟ ΕΛΑΙΟΛΑΔΟ ΚΑΤΑΝΑΛΩΤΕΣ;\nΗ ετικέτα πρέπει πάντα να αναγράφει «εξαιρετικό παρθένο ελαιόλαδο» και όχι κάποιο άλλο λεκτικό υποκατάστατο όπως «παρθένο ελαιόλαδο», «ελαιόλαδο», «κλασικό» ή «εξευγενισμένο». Προσπαθήστε να επιλέγετε σκουρόχρωμες φιάλες οι οποίες προστατεύουν το προϊόν από το φως. Προσέχετε την ημερομηνία λήξης. Σε αντίθεση με το κρασί, το ελαιόλαδο, χάνει από την ποιότητα του όσο περνά ο χρόνος.\nΤο χρώμα δεν προσδιορίζει την ποιότητα ενός ελαιολάδου αλλά καθορίζεται από την ποσότητα της χλωροφύλλης που υπάρχει σε αυτό καθώς επίσης και η οξύτητα δεν αποτελεί από μόνη της δείκτη ποιότητας.\nΟ κανόνας «το ακριβότερο είναι το καλύτερο» μπορεί να μην ισχύει πάντα αφού μπορούμε να βρούμε εξαιρετικά ελαιόλαδα και σε χαμηλότερη τιμή.\nΟι καταναλωτές με μοναδικό κριτήριο τη γεύση τους και την εξοικείωση τους με τα θετικά και τα αρνητικά χαρακτηριστικά του ελαιολάδου μπορούν να επιλέξουν μεταξύ δύο ή περισσότερων ποικιλιών με διαφορετικά χαρακτηριστικά έτσι ώστε να ανακαλύψουν τις γευστικές τους προτιμήσεις. Άλλωστε η αντίληψη της γεύσης και των αρωμάτων διαφέρει από άνθρωπο σε άνθρωπο.\nΠροσοχή υπάρχει περίπτωση να έχει συνηθίσει κάποιος ένα ελαιόλαδο με αρνητικά χαρακτηριστικά και να θεωρεί εσφαλμένα ότι είναι καλό. Χρειάζεται συνεχής εκπαίδευση για τη διεύρυνση της γευστικής μας παλέτας και δεσμευόμαστε ότι θα είμαστε αρωγοί σε αυτήν την προσπάθεια.\nΠΟΙΟΣ ΕΙΝΑΙ Ο ΚΑΛΥΤΕΡΟΣ ΤΡΟΠΟΣ ΑΠΟΘΗΚΕΥΣΗΣ ΤΟΥ ΕΛΑΙΟΛΑΔΟΥ;\nΟι κύριες παράμετροι που μπορεί να υποβαθμίσουν την ποιότητα του ελαιολάδου κατά την αποθήκευσή του είναι το οξυγόνο, το φως, η θερμοκρασία και το υλικό συσκευασίας του π.χ. τενεκές από τσίγκο.\nΤο εξαιρετικό παρθένο ελαιόλαδο είναι ένα φυσικό προϊόν, είναι το πολύτιμο εθνικό μας προϊόν αλλά συνηθίζουμε να το αποθηκεύουμε σε ακατάλληλους χώρους, π.χ. μαζί με τα απορρυπαντικά του σπιτιού. Δεδομένου ότι το ελαιόλαδο είναι ζωντανός οργανισμός, εάν δεν συντηρηθεί σωστά δύναται να αλλοιωθούν τα βιολογικά και γευστικά του χαρακτηριστικά. Συνεπώς προτείνεται η μετάγγιση του ελαιολάδου σε σκουρόχρωμες γυάλινες φιάλες π.χ. των 500 ή 750 ml και η αποθήκευση του σε χώρο που δεν υπερβαίνει τους 20-22 °C, όπως το υπόγειο του σπιτιού ή ιδανικά σε συντηρητή κρασιών στους 16-17 °C.\nΠΟΙΑ ΕΙΝΑΙ Η ΔΙΑΡΚΕΙΑ ΖΩΗΣ ΕΝΟΣ ΕΛΑΙΟΛΑΔΟΥ;\nΌπως πολλά τρόφιμα έτσι και το ελαιόλαδο έχει ημερομηνία λήξης. Εάν η φιάλη αποθηκευτεί σωστά μπορεί να διατηρηθεί σφραγισμένη μέχρι και 2 χρόνια. Εάν ανοιχτεί πρέπει να καταναλωθεί μέσα στις επόμενες βδομάδες ή πρώτους μήνες εκτός εάν διατηρείται σε περιβάλλον θερμοκρασίας 16-17°C.\nΤο ζητούμενο σε ένα τυποποιημένο εξαιρετικό παρθένο ελαιόλαδο είναι να παραμείνει εξαιρετικό παρθένο μέχρι τη λήξη του.\nΣτο Olive Epitome γνωρίζουμε και ακολουθούμε πιστά τους καίριας σημασίας παράγοντες στην αποθήκευση του ελαιολάδου και εγγυόμαστε τη φρεσκάδα του.\nΠΟΙΟΙ ΠΑΡΑΓΟΝΤΕΣ ΕΠΗΡΕΑΖΟΥΝ ΤΗΝ ΠΟΙΟΤΗΤΑ ΤΟΥ ΕΛΑΙΟΛΑΔΟΥ;\nΗ ποιότητα του ελαιολάδου εξαρτάται αρχικά τόσο από την ποικιλία όσο και από την ποιότητα του ελαιοκάρπου.\nΣημαντικό ρόλο στην παραγωγή ενός ποιοτικού ελαιολάδου παίζει ο τρόπος καλλιέργειας του ελαιόδεντρου καθώς και ο χρόνος, ο τρόπος και η θερμοκρασία περιβάλλοντος κατά τη συγκομιδή του ελαιοκάρπου. Εξίσου σημαντικό ρόλο παίζει ο χρόνος και η αποθήκευση του κατά τη μεταφορά στο ελαιοτριβείο, καθώς και η άμεση ή μη έκθλιψη του.\nΕπιπλέον εφόσον έχουν ακολουθηθεί οι ορθές πρακτικές κατά την καλλιέργεια, συγκομιδή και μεταφορά, τον κρισιμότερο ρόλο παίζει η διαδικασία ελαιοποίησης στο ελαιοτριβείο δηλαδή η υγιεινή των μηχανημάτων και του χώρου, η θερμοκρασία και ο χρόνος μάλαξης της ελαιοζύμης.\nΤέλος η σωστή αποθήκευση του τελικού προϊόντος (σε ανοξείδωτες δεξαμενές με χρήση αζώτου ή αργκόν και θερμοκρασίες έως 16-17°C) συμβάλλει καθοριστικά στη διατήρηση της ποιότητας του.\nIOOC MARKET NEWSLETTER No 127 – May 2018\nΕλαιόλαδο και γεύσεις\nΤο Εξαιρετικό Παρθένο Ελαιόλαδο διατηρεί τη μνήμη και προστατεύει τον εγκέφαλο από την πάθηση του Αλτσχάιμερ\nΤο Ίδρυμα Αρθρίτιδας του Ηνωμένου Βασιλείου συνιστά την ημερήσια κατανάλωση ελαιολάδου\nIOOC MARKET NEWSLETTER No 127 – May 2018 January 29, 2019\nΤο Ίδρυμα Αρθρίτιδας του Ηνωμένου Βασιλείου συνιστά την ημερήσια κατανάλωση ελαιολάδου January 29, 2019\nΕλαιόλαδο και γεύσεις January 29, 2019


Ο δρόμος των σωστών απαντήσεων - Εναλλακτική Ατζέντα\nHome / Blog / ΠΑΡΟΥΣΙΑΣΕΙΣ / 2017 / Οκτώβριος / Ο δρόμος των σωστών απαντήσεων\nΕπισκέπτεται κάποιος ένα σοφό και του λέει:\n«Θέλω να μου διδάξεις τη σοφία σου. Θέλω να γίνω σοφός. Θέλω κάθε στιγμή να μπορώ να παίρνω τη σωστή απόφαση. Τι πρέπει να κάνω για να ξέρω ποια είναι η κατάλληλη αντίδραση σε κάθε κατάσταση;»\n«Αντί να σου απαντήσω σε αυτό που ρωτάς, θα σου κάνω μια ερώτηση: Βγαίνουν από μια καμινάδα δυο άντρες. Το πρόσωπο του ενός είναι μουντζουρωμένο, του άλλου το πρόσωπο είναι καθαρό. Ποιος από τους δυο θα πάει να πλύνει το πρόσωπό του;»\n«Ε, καλά, είναι ολοφάνερο» λέει ο άντρας, «θα πάει να πλυθεί εκείνος που το πρόσωπό του είναι βρόμικο».\n«Το προφανές δεν είναι πάντοτε η κατάλληλη αντίδραση. Πήγαινε και ξανασκέψου το».\nΦεύγει ο άντρας, συλλογίζεται επί δεκαπέντε μέρες κι επιστρέφει ικανοποιημένος για να πει στο σοφό:\n«Τι ανόητος που ήμουν! Τώρα κατάλαβα: θα πάει να πλυθεί αυτός που το πρόσωπό του είναι καθαρό. Γιατί αυτός που έχει καθαρό πρόσωπο βλέπει ότι το πρόσωπο του άλλου είναι βρόμικο, οπότε σκέφτεται ότι και το δικό του θα είναι βρόμικο. Γι΄αυτό θα πάει να το πλύνει. Αντίθετα, αυτός που έχει βρόμικο πρόσωπο βλέπει ότι το πρόσωπο του άλλου είναι καθαρό και θεωρεί πως και το δικό του θα πρέπει να είναι καθαρό. Γι΄αυτό δεν θα πάει να πλυθεί».\n«Πολύ ωραία» σχολιάζει ο σοφός, «ωστόσο, η εξυπνάδα και η λογική δεν μπορούν πάντοτε να σου δώσουν μια συνετή απάντηση σχετικά με κάποια κατάσταση. Πήγαινε και ξανασκέψου το».\nΦεύγει ο άντρας και πηγαίνει στο σπίτι του για να σκεφτεί. Αφού περνούν άλλες δεκαπέντε μέρες, επιστρέφει και λέει στο σοφό:\n«Τώρα ξέρω! Και οι δύο θα πλύνουν τα πρόσωπά τους. Αυτός που έχει καθαρό πρόσωπο, βλέποντας ότι το πρόσωπο του άλλου είναι βρόμικο, νομίζει ότι και το δικό του είναι βρόμικο και γι΄αυτό πάει να πλυθεί. Από την άλλη, αυτός που έχει βρόμικο πρόσωπο, βλέποντας τον άλλο να πλένει το πρόσωπό του θα σκεφτεί ότι και το δικό του πρόσωπο είναι βρόμικο, οπότε θα πάει κι αυτός να πλυθεί».\n«Η αναλογία και η αντιστοιχία δεν σε βοηθάνε πάντοτε να φτάσεις στη σωστή απάντηση».\n«Πώς γίνεται να κατεβούν δύο άντρες από την καμινάδα και ο ένας να βγει με βρόμικο πρόσωπο ενώ ο άλλος με το πρόσωπο καθαρό;»\nΤις περισσότερες φορές, γα να βρεις τη σωστή απάντηση το μόνο που χρειάζεται είναι κοινή λογική.\nΟ δρόμος της αυτοεξάρτησης Χόρχε Μπουκάι εκδόσεις Όπερα


Φλεγμονώδη Νοσήματα του Εντέρου… – Karpasia Health Product\nΤα φλεγμονώδη νοσήματα του εντέρου (Inflammatory Bowel Disease (IBD)), είναι χρόνιες διαταραχές που χαρακτηρίζονται από πρησμένους και καταστραμμένους ιστούς στα τοιχώματα της εντερικής οδού. Τα πιο συχνά IBD, η ελκώδης κολίτιδα και η ασθένεια Crohn’ s, μπορεί να προσβάλουν εξίσου και τα δύο φύλα, οποιασδήποτε ηλικίας, αλλά κυρίως μεταξύ 15 και 35 ετών και λιγότερο συχνά άτομα ηλικίας 50 ως 70. Τα νοσήματα αυτά ποικίλουν σε σοβαρότητα από ασθενή σε ασθενή και μεταβάλλονται με την πάροδο του χρόνου.\nΑιτίες: Οι ακριβείς αιτίες που προκαλούν τα πιο πάνω φλεγμονώδη νοσήματα του εντέρου παραμένουν άγνωστες. Παλαιότερα, η διατροφή και το στρες ήταν οι πρώτοι ύποπτοι, όμως τώρα πια οι γιατροί γνωρίζουν ότι αυτοί οι παράγοντες μπορεί να επιδεινώνουν, αλλά όχι να προκαλούν IBD. Mια πιθανή αιτία είναι η δυσλειτουργία του ανοσοποιητικού συστήματος το οποίο επιτίθεται στο γαστρεντερικό σωλήνα. Η κληρονομικότητα ενδεχομένως να ευθύνεται. Όμως οι περισσότεροι ασθενείς δεν έχουν ΙΒD στο οικογενειακό τους ιστορικό.\nΟι κάτοικοι των βιομηχανικών και βόρειων χωρών φαίνεται να παρουσιάζουν πιο συχνά φλεγμονώδη νοσήματα του εντέρου. Αυτό ίσως να οφείλεται σε περιβαλλοντικούς παράγοντες, παράλληλα με μια διατροφή πλούσια σε λιπαρά και επεξεργασμένα τρόφιμα.\nΣυμπτώματα: Όταν η ασθένεια βρίσκεται σε έξαρση, ο ασθενής μπορεί να έχει συχνές υδαρές και/ή αιματηρές διαρροϊκές κενώσεις, κοιλιακό πόνο, κόπωση, ανορεξία, απώλεια βάρους και ενίοτε πυρετό. Μεταξύ διαδοχικών εξάρσεων, συχνά παρατηρείται μείωση των συμπτωμάτων και ενδεχομένως να έχουμε πολύ εκτεταμένες περιόδους ύφεσης.\nΔιαφορές μεταξύ της ασθένειας Crohn’s και της ελκώδους κολίτιδας:\nΣτην ασθένεια Crohn’s η φλεγμονή μπορεί να εμφανιστεί σε οποιοδήποτε σημείο της πεπτικής οδού από το στόμα μέχρι τον πρωκτό. Στην ελκώδη κολίτιδα προσβάλλεται μόνο το παχύ έντερο.\nΣτην ασθένεια Crohn’ s η φλεγμονή μπορεί να παρουσιαστεί μεμονωμένα σε ένα ή περισσότερα σημεία του πεπτικού σωλήνα και μεταξύ δυο υγιών τμημάτων. Στην ελκώδη κολίτιδα η φλεγμονή τείνει να είναι συνεχής, χωρίς ενδιάμεσες περιοχές υγιούς ιστού, και σε πολλές περιπτώσεις, καθώς η ασθένεια εξελίσσεται, η φλεγμονή μπορεί να αρχίζει από το ορθό και να προχωρεί προς τα πάνω.\nΣτην ασθένεια Crohn’s παρουσιάζονται κοκκιώματα (κύτταρα που προσελκύονται και συσσωρεύονται για να αντιμετωπίσουν ένα βλαπτικό παράγοντα). Στην ελκώδη κολίτιδα δεν υπάρχουν κοκκιώματα.\nΣτην ελκώδη κολίτιδα δημιουργούνται έλκη στη βλεννογόνο του παχέος εντέρου, τα οποία δεν επεκτείνονται πέρα από αυτή την εσωτερική επένδυση. Στο Crohn’s όμως, τα έλκη είναι βαθύτερα και μπορεί να επεκταθούν σε όλα τα στρώματα του τοιχώματος του εντέρου.\nΣτην ασθένεια Crohn’s η φλεγμονή επηρεάζει ολόκληρο τον οργανισμό και μπορεί να προκαλέσει πληγές στο στόμα, ερυθρότητα και πρήξιμο στα μάτια και άλλους ερεθισμούς σε διάφορα ευαίσθητα σημεία του σώματος.\nΣτην ελκώδη κολίτιδα η αιμορραγία, συχνά έντονη, η ρήξη του παχέος εντέρου και διάταση του εντέρου (τοξικό μεγάκολο), είναι οι πιο κοινές επιπλοκές. Λιγότερο συχνά παρατηρούνται οι στενώσεις, οι περιπρωκτικές ραγάδες και τα συρίγγια, επιπλοκές που παρουσιάζονται συνήθως στην ασθένεια Crohn’s.\nH διάρροια, ο κοιλιακός πόνος και οι κράμπες στη διάρκεια μιας περιόδου έξαρσης, μπορεί να προκαλέσουν ανορεξία στον πάσχοντα και επίσης να εμποδίζουν την απορρόφηση των απαραίτητων θρεπτικών ουσιών στα έντερα. Γι’ αυτό παρουσιάζεται αναιμία που οφείλεται στα χαμηλά επίπεδα σιδήρου στο αίμα ή/και έλλειψη βιταμίνης Β12.\nΔιάγνωση και θεραπευτικά μέσα:\nΟ γιατρός σας θα διαγνώσει αν έχετε μια από τις πιο πάνω φλεγμονώδεις ασθένειες, αφού αποκλείσει άλλες πιθανές παθήσεις που ίσως προκαλούν παρόμοια συμπτώματα. Ο διαγνωστικός έλεγχος περιλαμβάνει αιματολογικές εξετάσεις, κολονοσκόπηση και σιγμοειδοσκόπηση. Η θεραπεία γίνεται με χρήση κορτικοστεροειδών και ανοσοκατασταλτικών. Στις θεραπείες αυτές, όμως, πολλοί ασθενείς δεν ανταποκρίνονται ή ανταποκρίνονται ανεπαρκώς.\nΣίδηρο: Η χρόνια εντερική αιμορραγία χαμηλώνει τα επίπεδα σιδήρου στο αίμα και προκαλεί αναιμία. Αφού συμβουλευθείτε το γιατρό σας μπορείτε να βοηθήσετε τον οργανισμό σας παίρνοντας συμπληρώματα σιδήρου.\nΑσβέστιο και βιταμίνη D: Η ασθένεια Crohn’s αλλά και τα στεροειδή που χρησιμοποιούνται για τη θεραπεία της, αυξάνουν τον κίνδυνο οστεοπόρωσης. Ενδεχομένως, λοιπόν, να χρειάζεστε ασβέστιο και βιταμίνη D, πάντα με τη συμβουλή του γιατρού σας.\nΠολυβιταμίνες: Επειδή το Crohn’s επηρεάζει την ικανότητα σας να απορροφάτε τα θρεπτικά συστατικά των τροφών και επειδή η διατροφή σας πιθανότατα να είναι ανεπαρκής λόγω της ασθένειας, οι πολυβιταμίνες και τα συμπληρώματα μετάλλων ίσως αποδειχτούν πολύ ωφέλιμα για τον οργανισμό σας.\nΚουρκουμίνη: Η κουρκουμίνη, η λιποδιαλυτή ουσία που εξάγεται από τη ρίζα του τροπικού φυτού κουρκουμά, είναι γνωστή για τις αντιοξειδωτικές και αντιφλεγμονώδεις ιδιότητες της από πολύ παλιά. Με βάση αυτή τη γνώση, τα τελευταία χρόνια η κουρκουμίνη έχει γίνει αντικείμενο πολλών μελετών και κλινικών δοκιμών. Κλινικές μελέτες που διάρκεσαν από το 2011 μέχρι το 2014 σε τρία ιατρικά κέντρα στο Ισραήλ, το Χονγκ Κονγκ και την Κύπρο, έδειξαν ότι η προσθήκη κουρκουμίνης στη θεραπεία των φλεγμονωδών νόσων του εντέρου, έχει πολύ καλά αποτελέσματα. Ήδη κυκλοφορούν φυτικά σκευάσματα κουρκουμίνης, ειδικά για την αντιμετώπιση των πιο πάνω φλεγμονωδών νόσων, τα οποία βέβαια θα πρέπει να πάρετε αφού μιλήσετε πρώτα το γιατρό σας.\nΚαι ο τρόπος ζωής μπορεί να βοηθήσει…\nΣυχνά ίσως να νιώθετε μόνοι και αβοήθητοι στην απεγνωσμένη προσπάθεια σας να καταπολεμήσετε το IBD σας, ιδιαίτερα όταν αυτό βρίσκεται σε έξαρση. Κάποιες αλλαγές στον τρόπο ζωής και τη διατροφή σας μπορεί να βοηθήσουν να ελέγξετε τα συμπτώματα και να μεγαλώσετε τα διαστήματα ύφεσης. Μπορεί να αποδειχτεί χρήσιμο αν σημειώνετε σε ένα ημερολόγιο τι τρώτε και ποιες τροφές σας προκαλούν προβλήματα. Γιατί μπορεί να μην ενοχοποιείται πια η διατροφή ως αιτία ενός φλεγμονώδους νοσήματος, όμως κάποιες τροφές μπορεί να ενισχύουν τα συμπτώματα και να επιδεινώνουν την κατάσταση ιδιαίτερα κατά τις περιόδους έξαρσης. Μερικές εισηγήσεις που ίσως βοηθήσουν:\nΠεριορίστε τα γαλακτοκομικά: Πολλοί ασθενείς με δυσανεξία στη λακτόζη, διαπιστώνουν ότι η διάρροια, ο πόνος και τα αέρια αντιμετωπίζονται καλύτερα όταν αφαιρέσουν ή περιορίσουν στο ελάχιστο τα γαλακτοκομικά προϊόντα.\nΑποφεύγετε τα λιπαρά φαγητά: ΄Αν έχετε Crohn’ s που επηρεάζει και το λεπτό έντερο, μπορεί τα λίπη να χειροτερεύουν τις διάρροιες. Προσπαθήστε να αποφεύγετε το βούτυρο, τη μαργαρίνη, τις λιπαρές κρέμες και τα τηγανιτά.\nΠροσέξτε τις ίνες: Τροφές πλούσιες σε ίνες, όπως τα φρέσκα φρούτα και λαχανικά επιδεινώνουν τα συμπτώματα. Δοκιμάστε φρούτα και λαχανικά στον ατμό, στο φούρνο ή βρασμένα και σε μικρή ποσότητα. Μεγαλύτερο πρόβλημα φαίνεται ότι προκαλούν, το μπρόκολο, το κραμπί, οι σπόροι, οι ξηροί καρποί και το ποπ-κορν.\nΆλλες τροφές: Αποφύγετε φαγητά με πολλά καρυκεύματα, το αλκοόλ και τους καφέδες γιατί ερεθίζουν το έντερο και τα αεριούχα ποτά γιατί παράγουν αέρια. Πίνετε όμως μπόλικο νερό.\nΤρώτε μικρά γεύματα: Δοκιμάστε να τρώτε 5-6 μικρά γεύματα την ημέρα αντί 2 ή 3 μεγαλύτερα.\nΜιλήστε με ένα διατροφολόγο αν χάνετε βάρος ή αν είστε αναγκασμένοι να αφαιρέσετε από τη διατροφή σας πολλές τροφές, απαραίτητες για την υγεία σας.\nΚάπνισμα και στρες: Το κάπνισμα, ειδικά στο Crohn’s, θεωρείται ως ένας πολύ επιβαρυντικός παράγοντας. ΄Οσον αφορά το στρες, πολλοί ασθενείς με IBD αναφέρουν ότι η κατάσταση τους επιδεινώνεται σε περιόδους άγχους.\nΜάθετε να χαλαρώνετε: Η σωματική άσκηση βοηθά να χαλαρώνουμε και επίσης συμβάλλει στην καλύτερη λειτουργία των εντέρων. Διάφορες τεχνικές, όπως οι βαθιές αναπνοές, η γιόγκα και ο διαλογισμός, βοηθούν επίσης να καταπολεμούμε το στρες πιο αποτελεσματικά.\n17 Μαΐου, 2019 /by Christiana Filippidou\nTags: Crohn’s, κολίτιδα, κολονοσκόπηση\nIntesti-Curc Ποιοι άνδρες κινδυνεύουν περισσότερο από...


Thread: Φορολογικό καλοκαίρι!Οι ωραίοι έχουν χρέη!\nΑκόμα το "μπουγιουρντί" δεν έχει έρθει!\nThread: Έφαγε ξύλο επειδή πανηγύρισε το γκολ της Ελλάδα\nΚρίμα,παντού υπάρχουν βάρβαροι!\nΒασικά θα ήθελα μία βοήθεια να μου δώσετε κάποια sites στην Ολλανδία\nSticky: Θα έλεγα ότι είναι ενδιαφέρον!\nΘα έλεγα ότι είναι ενδιαφέρον!


Νέo παιδικό γιαούρτι από την Κρι Κρι\nΝέα κατηγορία παιδικού γιαουρτιού από την Κρι Κρι. Το νέο παιδικό γιαούρτι ‘Πέππα το Γουρουνάκι’ σχεδιάστηκε ειδικά για τις ανάγκες των παιδιών προσχολική ηλικίας.\nΈνα νέο προϊόν ήρθε να προστεθεί στην οικογένεια των παιδικών γιαουρτιών της Κρι Κρι συνεχίζοντας την on pack συνεργασία με δημοφιλείς παιδικούς ήρωες. Η αγαπημένη ηρωίδα ‘Πέππα το Γουρουνάκι’ έρχεται στο πιο παιχνιδιάρικο γιαουρτάκι για να ξετρελάνει τα παιδιά και να προσφέρει μια υγιεινή επιλογή στις μαμάδες.\nΤο νέο παιδικό γιαούρτι ‘Πέππα το Γουρουνάκι’ έχει γεύση μήλο, αχλάδι, μπανάνα (από τις πιο οικείες γεύσεις για τα παιδιά προσχολική ηλικίας) και όπως όλα τα παιδικά γιουρτάκια της Κρι Κρι, είναι εμπλουτισμένο με ασβέστιο και βιταμίνη D, στοιχεία απαραίτητα για τη φυσιολογική ανάπτυξη των οστών και των δοντιών.\nΠαρασκευάζεται από 100% ελληνικό γάλα ημέρας, συμβάλλει στην ισορροπημένη ανάπτυξη των παιδιών και φέρει την εγγύηση ποιότητας Κρι Κρι, που αποτελεί πολύτιμο οδηγό και σύμμαχο της μαμάς.\nΗ συνεργασία με τη δημοφιλή ηρωίδα Πέππα δίνει έμφαση στις αξίες της οικογένειας και της φιλίας και κάνει το γιαούρτι ακόμα πιο αγαπητό στα παιδιά.\nΗ οικογένεια παιδικών γιαουρτιών Κρι Κρι Kids φέρει όλη την κληρονομιά και τα διατροφικά χαρακτηριστικά που διακρίνουν τη μάρκα για τη δημιουργία προϊόντων εξαιρετικά υψηλής ποιότητας.\nΜε την προσθήκη του νέου προϊόντος η κατηγορία απευθύνεται πλέον και σε παιδιά προσχολικής ηλικίας. Όλη η σειρά παιδικών γιαουρτιών Κρι Κρι Kids περιλαμβάνει προϊόντα ειδικά σχεδιασμένα για ισορροπημένη παιδική διατροφή, αποτελώντας μια υγιεινή απόλαυση για τα παιδιά.


Πως να «δραπετεύσετε» απο τις αρνητικές σκέψεις – Wikihealth.gr\nΠως να «δραπετεύσετε» απο τις αρνητικές σκέψεις | Wikihealth.gr\nΑρχικήΨυχική υγείαΠως να «δραπετεύσετε» απο τις αρνητικές σκέψεις\nΉρα ΚωλίκηΠαιδαγωγός Ειδικής Αγωγής Δεκέμβριος 7, 2021, 10:33 πμ Νοέμβριος 23, 2021, 9:40 πμ\nΌλοι μας σκεφτόμαστε αρνητικά μερικές φορές. Περνάμε μια κακή μέρα και νιώθουμε ότι ο κόσμος είναι εναντίον μας. Αρχίζουμε να πιστεύουμε ότι τα πράγματα είναι πιο δύσκολα για εμάς, ότι η ζωή είναι άδικη ή ότι οι άλλοι άνθρωποι δεν έχουν καλές προθέσεις.\nΌσο περισσότερο επιτρέπουμε στον εαυτό μας να σκέφτεται αρνητικά, τόσο πιο συχνά θα έχουμε αρνητικές σκέψεις και τόσο πιο δύσκολο θα είναι να σπάσουμε αυτόν τον φαύλο κύκλο. Όμως το να σκεφτόμαστε συνεχώς θετικά δεν είναι η λύση για την καταπολέμηση των αρνητικών σκέψεων. Είναι δυνατόν να έχουμε λιγότερες αρνητικές σκέψεις και να τις αναδιαμορφώνουμε ώστε να είναι πιο ρεαλιστικές. Οι στρατηγικές που θα σας προτείνω καθιστούν δυνατή τη ρεαλιστικότητα, την ανθρωπιά και τη διατήρηση της ελπίδας κατά τη διάρκεια δύσκολων περιστάσεων.\nΠώς να ελέγξω τις αρνητικές σκέψεις μου;\nΤο κλειδί για να διατηρήσετε την αρνητική σκέψη υπό έλεγχο, ώστε να μη μετατραπεί σε αρνητική στάση απέναντι στη ζωή, είναι να αναγνωρίσετε πρώτα ότι οι αρνητικές, απαισιόδοξες ή επικριτικές σκέψεις, κάτι που είναι μια τυπική εμπειρία για τους περισσότερους ανθρώπους. Το να είμαστε σκληροί με τον εαυτό μας δεν είναι η λύση, ούτε το να σκεφτόμαστε μια θετική εναλλακτική λύση για κάθε αρνητική σκέψη που κάνουμε. Αν είχαμε μια απαίσια μέρα, δεν πειράζει να πούμε ότι ήταν μια δύσκολη μέρα. Όταν έχετε μια διαφωνία με κάποιον, το να σκεφτείτε ότι σας φέρεται άσχημα ή ότι είναι άδικος μπορεί να είναι σωστό. Δεν θέλουμε να αντιμετωπίζουμε τις αρνητικές σκέψεις ως απαράδεκτες.\nΩστόσο, αν παρατηρήσετε ότι οι περισσότερες σκέψεις σας τον τελευταίο καιρό είναι αρνητικές και ότι γίνεται όλο και πιο δύσκολο να είστε φιλόδοξοι ή αισιόδοξοι, ίσως ήρθε η ώρα να προσπαθήσετε να βάλετε τις σκέψεις σας με μια προοπτική. Σίγουρα δεν θέλετε να θολώνετε κάθε κατάσταση βρίσκοντας τις αρνητικές πτυχές και εστιάζοντας σε αυτές. Μερικές φορές, όταν επιτρέπουμε στις αρνητικές σκέψεις να μας κατακλύζουν, γίνεται πιο δύσκολο να διασκεδάσουμε, να είμαστε ευγενικοί με τους άλλους και να είμαστε ευγνώμονες για τις εμπειρίες μας. Παρακάτω παρατίθενται ορισμένες προτάσεις για να κρατήσετε την αρνητική σκέψη υπό έλεγχο:\nΑφήστε τις αρνητικές σκέψεις να έρχονται και να φεύγουν\nΕπιτρέψτε στον εαυτό σας να κάνει αρνητικές σκέψεις. Αποφύγετε να αντιδράσετε λέγοντας ότι δεν θα έπρεπε να σκέφτεστε έτσι. Αναγνωρίστε τη σκέψη και, στη συνέχεια, αφήστε την να φύγει. Οι σκέψεις σας δεν καθορίζουν εσάς ή τις περιστάσεις σας. Μερικοί άνθρωποι οραματίζονται τις σκέψεις τους σαν μπαλόνια που φεύγουν αμέσως μόλις τις κάνουν. Δεν χρειάζεται να δίνουμε ίση βαρύτητα σε κάθε σκέψη ή να την αφήνουμε να καθορίζει κάθε μελλοντική κατάσταση.\nΑνεξάρτητα από το είδος της ημέρας που περνάτε, αφιερώστε χρόνο για να σκεφτείτε κάποια πράγματα που εκτιμάτε. Μπορεί να είναι κάτι τόσο μικρό όσο το φλιτζάνι καφέ που πίνετε ή το γεγονός ότι είναι Παρασκευή. Η εξάσκηση της ευγνωμοσύνης όταν δεν αγωνίζεστε θα σας επιτρέψει να θυμηθείτε για τι ήσασταν ευγνώμονες αν οι καιροί δυσκολέψουν.\nΑποφύγετε τη σκέψη «όλα ή τίποτα»\nΗ απόλυτη σκέψη μας εμποδίζει να δεχτούμε κάθε κατάσταση όπως έρχεται. Η συχνή χρήση λέξεων όπως «ποτέ» ή «πάντα «μας δυσκολεύει να θυμόμαστε ότι τα πράγματα μπορούν να αλλάξουν με την πάροδο του χρόνου και ότι δεν θέλουμε να προβλέψουμε το μέλλον. Αντ’ αυτού, χρησιμοποιήστε λέξεις όπως «συχνά» ή «περιστασιακά».\nΣυχνά, περιμένουμε τα πράγματα να εξελιχθούν με έναν τρόπο και δεν συμβαίνει αυτό. Απογοητευόμαστε, και αυτό είναι απολύτως κατανοητό. Αυτός είναι ο λόγος για τον οποίο δεν θέλουμε να θέτουμε πολλές και συγκεκριμένες προσδοκίες σε ένα αποτέλεσμα που πραγματικά δεν μπορούμε να προβλέψουμε. Δεν ξέρουμε αν οι σχέσεις θα λειτουργήσουν αμέσως. Δεν ξέρουμε αν μια δουλειά θα είναι η κατάλληλη ευκαιρία για εμάς. Τα πράγματα μπορεί να φαίνεται ότι πηγαίνουν καλά και μετά κάτι να αλλάζει. Είμαστε λιγότερο προετοιμασμένοι για τις εκπλήξεις όταν έχουμε ήδη ένα προκατασκευασμένο σύνολο ιδεών για το πώς θα εξελιχθεί κάτι.\nΤο να επιτρέπουμε στον εαυτό μας να νιώθει κάθε συναίσθημα, χωρίς να το απωθούμε, σημαίνει ότι ακόμη και όταν απογοητευόμαστε, ξέρουμε ότι όλα θα πάνε καλά. Το να νιώθουμε πληγωμένοι, λυπημένοι ή σκεπτικιστές για μια κατάσταση δεν σημαίνει ότι δεν μπορούμε να την ξεπεράσουμε. Αφήστε τις σκέψεις σας να υπάρχουν, καθίστε μαζί τους και αναγνωρίστε σκόπιμα τα θετικά πράγματα στη ζωή σας. Θα αρχίσετε να παρατηρείτε ότι μπορείτε να αντιμετωπίσετε τα πάντα και ότι η αρνητική σας σκέψη θα είναι υπό έλεγχο.\nHow to Handle Pessimism https://www.psychologytoday.com/intl/basics/pessimism#how-to-handle-negativity\nThe Upside of Pessimism https://www.psychologytoday.com/intl/basics/pessimism#the-upside-of-pessimism


Τι θα χάσει ο Παναθηναϊκός από την απουσία του... «Iron Man», Νικ Καλάθη! | Ειδήσεις | gazzetta.gr\nΣάββατο, 16 Δεκεμβρίου 2017 - 08:45\nΜετά από 119 σερί ματς στην διοργάνωση, o Νικ Καλάθης αναμένεται να απουσιάσει για πρώτη φορά από τα επόμενα παιχνίδια του Παναθηναϊκού και η EuroLeague Greece στέκεται στα κομμάτια που θα... στερηθούν οι «πράσινοι» (τουλάχιστον) στην διαβολοβδομάδα που έρχεται!\nΜπορεί στον Παναθηναϊκό να περιμένουν και τη δεύτερη σειρά εξετάσεων του Νικ Καλάθη ώστε να μάθουν στο 100% το ακριβές διάστημα που θα απουσιάσει, ωστόσο η «παγωμάρα» μετά τον τραυματισμό του στο ματς με την Αρμάνι Μιλάνο, έδωσε τη θέση της στα χαμόγελα αισιοδοξίας.\n«Κάκωση πρώτου βαθμού ακρωμιοκλειδικής άρθρωσης του δεξιού ώμου» ανέφερε η επίσημη ενημέρωση και οι καρδιές όλων επανήλθαν στις θέσεις τους. Βέβαια αυτό δεν σημαίνει ότι δεν θα χάσει κάποια από τα επόμενα παιχνίδια του Παναθηναϊκού, ακόμα και αν ακολουθεί «διαβολοβδομάδα» στην EuroLeague, με τους «πράσινους» να υποδέχονται στο κλειστό του ΟΑΚΑ την Μακάμπι (19/12, 21:15) και δύο μέρες αργότερα να φιλοξενείται στο Βελιγράδι από τον Ερυθρό Αστέρα (21/12, 20:00).\nΜάλιστα σε περίπτωση που δεν προλάβει ο Καλάθης αυτά τα ματς (κάτι που είναι και το πιθανότερο να συμβεί) θα απουσιάσει από παιχνίδι της EuroLeague για πρώτη φορά ύστερα από 119 συνεχόμενα παιχνίδια με τον Παναθηναϊκό. Όπερ και σημαίνει από την πρώτη του τριετία στους «πράσινους» (2009-2012) και φυσικά από την δεύτερη που διανύει μέχρι σήμερα και η οποία ξεκίνησε το 2015.\nΣε αυτά τα πεντέμισι (μέχρι στιγμής) χρόνια, ο Καλάθης έχει παίξει σε 131 από τα 133 ματς που θα μπορούσε να πάρει μέρος. Την πρώτη φορά (9/12/2009 σε ματς Χίμκι-Παναθηναϊκού) δεν ήταν καν στην 12άδα, ενώ τη δεύτερη φορά που έμεινε εκτός (25/2/2010 σε ματς Παναθηναϊκού-Μπαρτσελόνα) ήταν στην 12άδα αλλά δεν είχε χρησιμοποιηθεί από τον Ζέλικο Ομπράντοβιτς. Το σερί του Νικ ξεκίνησε στο παιχνίδι Παρτίζαν-Παναθηναϊκός για το ΤΟΡ-16 της σεζόν 2009-10 (σ.σ. στις 4/3/2010 για την ακρίβεια) και έκτοτε συνεχίστηκε μέχρι και σήμερα.\nΆλλωστε όλοι στην ομάδα κάνουν λόγο για έναν... «Iron Man» και χάρη στη γερή του κράση μπόρεσε να αποφύγει -κατά τα φαινόμενα- τα χειρότερα ανακουφίζοντας τον ίδιο, τον Τσάβι Πασκουάλ, τους συμπαίκτες του, αλλά και τον κόσμο του Παναθηναϊκού.\nΌμως τι θα στερηθούν οι «πράσινοι» στα παιχνίδια που θα αναγκαστεί να μείνει εκτός;\n✓ Λιγότερα pick n roll και λιγότερες φάσεις με τον Γκιστ (κατά κύριο λόγο) να πιάνει τη μπάλα ψηλά και να καρφώνει. Κι αυτό διότι δεν υπάρχει ο point guard που μπορεί να «στήσει» το pick n roll. Ο Λεκαβίτσιους που θα κληθεί να τον αντικαταστήσει αλλά και ο Παππάς που θα παίξει και στον «άσο» ή ακόμα και ο Ντένμον που θα κληθεί -αναγκαστικά- να βοηθήσει δεν είναι pick n roll παίκτες.\n✓ Λιγότερη δημιουργία, λιγότερες ασίστ, χαμηλότερη ταχύτητα στην πάσα, στοιχεία που μπορεί να επιφέρουν το... μπλοκάρισμα και τις σκοτωμένες επιθέσεις. Άλλωστε ο σχεδόν οκτώ ασίστ που μοιράζει φέτος στην EuroLeague (σ.σ. 7,9 για την ακρίβεια) δύσκολα μπορεί να τις βρει από αλλού ο Παναθηναϊκός.\n✓ Η έλλειψη «καθαρού» μυαλού που έχει ο Καλάθης, ακόμα και τις στιγμές που τα ματς στραβώνουν. Ο γκαρντ των «πρασίνων» μπορεί ανά πάσα ώρα και στιγμή να μπει στο παρκέ και να αλλάξει τα δεδομένα του εκάστοτε αγώνα. Μπορεί να νοικοκυρέψει την ομάδα με μία-δυο προσπάθειες και να δώσει στον Παναθηναϊκό το momentum και τα ηνία του παιχνιδιού.\n✓ Η επιθετική του άμυνα με την οποία κλέβει 1,6 φορές τη μπάλα φέτος και μπορεί να «ανοίξει» τον αιφνιδιασμό της ομάδας του. Επιπλέον με την δυνατή του άμυνα και την πίεση πάνω στους αντίπαλους περιφερειακούς, μπορεί και τους αναγκάζει σε πολλά και αβίαστα λάθη, τα οποία φέρνουν επιπλέον κατοχές για τον Παναθηναϊκό.\n✓ Μπορεί να μην είναι εκείνος που θα σκοράρει, αλλά όποτε χρειαστεί έχει τα προσόντα (αγωνιστικά και φυσικά) για να πάρει τη μπάλα και να «τελειώσει» φάσεις χάρη στην απαράμιλλη εμπιστοσύνη που έχει στον εαυτό του.\n✓ Απορία προκαλεί το τι θα γίνει εφεξής και όσο απουσιάσει ο Καλάθης με τους Ρίβερς και Λοτζέσκι. Ο Πασκουάλ έχει συγκεκριμένα συστήματα για να βγαίνουν από τα σκριν και να «εκτελούν» και αυτό χάρη στην διορατικότητα που έχει ο Καλάθης στο να δίνει την μπάλα στον κατάλληλο άνθρωπο, την κατάλληλη στιγμή. Αν η μπάλα δεν κινηθεί γρήγορα και δεν μπορέσει ο point guard να «εκτελέσει» σωστά το σύστημα, τότε δεν θα είναι λίγες οι φορές που οι δύο «μπόμπερ» θα αναγκαστούν να «φτιάξουν» οι ίδιοι φάσεις για να σουτάρουν...\n✓ Το post παιχνίδι από τη θέση του πλέι μέικερ. Ο Καλάθης γνωρίζει πολύ καλά να παίζει με πλάτη στο καλάθι και να εκμεταλλεύεται τόσο τη δύναμή του, όσο και την εξυπνάδα του να φτάσει στο καλάθι ή να κερδίσει το φάουλ.\n✓ Last but not least η ηγετική του φυσιογνωμία η οποία δεν μπορεί να αντικατασταθεί με τίποτα. Είναι εκείνος που θα φωνάξει, θα εμψυχώσει, θα κατευθύνει και θα αναλάβει την ευθύνη στο τέλος. Και αν όλα τα άλλα μπορούν να αντικατασταθούν, αυτό... δεν γίνεται.\n08/12/18, 00:13| 100 Σχόλια


Διαβολική σύμπτωση ! | Anekdota - Αστεία Status\nΕίχαν κανονίσει να μείνουν στο ίδιο ξενοδοχείο που πέρασαν και τον μήνα του μέλιτος. Επειδή και οι δύο είχαν δουλειές, κανόνισαν ο άντρας να φτάσει την Τετάρτη και η γυναίκα την Πέμπτη. Ο άντρας φτάνει λοιπόν στο ξενοδοχείο, πάει στο δωμάτιο και βλέπει πως πλέον υπάρχει laptop με σύνδεση στο Internet. Αποφασίζει λοιπόν να στείλει e-mail στη γυναίκα του. Κατά λάθος ξεχνάει ένα γράμμα από το e-mail και το στέλνει χωρίς να καταλάβει τι έκανε.


ΠΑΡΑΠΟΛΙΤΙΚΑ/Δήμαρχε την ζημιά ποιος θα την πληρώσει; Τα κορόιδα οι Ξανθιώτες; - Xanthitimes.gr - Νέα και Ειδήσεις από την Ξάνθη\n28 Οκτ. 2021 | ΕΠΙΛΟΓΗ, ΗΧΩ, ΠΟΛΙΤΙΚΗ, Πρωτοσέλιδο, ΤΟΠΙΚΑ ΝΕΑ | 0 |\nΔήμαρχε την ζημιά ποιος θα την πληρώσει;\nΤα κορόιδα οι Ξανθιώτες;\nΚαι να λοιπόν που φτάσαμε στο δια ταύτα.\nΔεν φτάνει που η δημοτική αρχή δεν αξιοποιεί τα περιουσιακά στοιχεία των δημοτών προς όφελος τους, τα αφήνει και σαπίζουν, ρημάζουν και σκουριάζουν ακίνητα εκτεθειμένα και απροστάτευτα.\nΔε φτάνει που τα αφήνει και σκουριάζουν, επιτρέπει με την αδιαφορία του και την ανικανότητα του να τα προστατεύσει, να τα καίνε κιόλας μέρα μεσημέρι.\nΌπως καταλαβαίνεται ο λόγος για τα τραινάκια που κάηκαν μέρα μεσημέρι, κάτω από την μύτη των δημοτικών υπαλλήλων στην κυριολεξία.\nΤΗΝ ΖΗΜΙΑ ΠΟΙΟΣ ΘΑ ΤΗΝ ΠΛΗΡΩΣΕΙ ΔΗΜΑΡΧΕ;\nΜε λίγα λόγια, η ζημιά ξεπερνάει τα 300 χιλιάρικα. Ποιος θα την πληρώσει δήμαρχε; Οι Ξανθιώτες;\nΩς πότε οι δημότες της Ξάνθης θα πληρώνουν την δική σου ανεπάρκεια καθώς και των συνεργατών σου;\nΓια αυτό ένα χρέος ενός συνδημότη μας που ήταν 150 ευρώ από το παζάρι έφτασε με τους τόκους και τα πανοτόκια τα 1500 ευρώ;\nΓια να μπορεί ο δήμος Ξάνθης να πληρώνει τις ζημιές που προκαλεί στους Ξανθιώτες ο ίδιος;\nΑν ζούσαμε σε ένα κράτος που σέβεται τον εαυτό του, ήδη θα έπρεπε η ζημιά αυτεπάγγελτα, να κοστολογηθεί από την προσωπική περιουσία του δημάρχου ο οποίος ενώ είναι επιφορτισμένος να προστατεύσει την περιουσία των δημοτών του, επιτρέπει να την καίνε διάφορα θρασίμια.\nΔυστυχώς ζούμε σε ένα κράτος ανομίας όπου η ανικανότητα και η ανευθυνότητα θεωρείται από την πολιτεία προτέρημα και η δικαιοσύνη …απούσα ως συνήθως.\nΜήπως να σταματήσουν οι υπουργοί να έρχονται στην Ξάνθη;\nΛέμε τώρα, αλλά κάθε φορά που έρχεται για επίσκεψη κάποιος υπουργός στην Ξάνθη όλο και κάποιο κακό θα μας βρει.\nΤις προάλλες που ήρθε ένας υπουργός στην Σταυρούπολη και δεσμεύθηκε ότι το ΑΤΜ της Αγροτικής θα μείνει στο χωριό, αυτό έκλεισε το πήραν και έφυγαν και δεν πήραν μόνο της Σταυρούπολης αλλά και τών Αβδήρων και τρέχουν τώρα τα γεροντάκια στην Ξάνθη για να πάρουν την σύνταξή τους, έτρεχαν οι βουλευτάδες, οι παρατρεχάμενοι, οι αντιπεριφερειάρχες και ο δήμαρχος της Ξάνθης να λένε στον κοσμάκι μη στεναχωριέστε αφου το είπε ο υπουργός θα δουλεύουν τα υποκαταστήματα.\nΌχι μόνο τα υποκαταστήματα έκλεισαν αλλά πήραν και τα ΑΤιΜΑ από εκεί και αν δεν τα πήραν ξεχνούν να βάλλουν λεφτά.\nΎστερα από αυτό τώρα πρόσφατα μας ήρθε ένας υπουργός υπεύθυνος για την οικονομία της Χώρας και δεσμεύθηκε για το 12%, όσο το είδατε εσείς το είδαμε και εμείς.\nΠροχθές μας ήρθε μία άλλη υπουργός υπεύθυνη για την υγεία και αντί να μας ενισχύσει με γιατρούς και μηχανήματα μπας και βρούμε την υγειά μας μετέτρεψε μέσα σε μία νύχτα το Κ.Υ. Αβδήρων σε αγροτικό ιατρείο.\nΓια αυτό λέω στην γέφυρα του Νέστου να πέσει lockdown στους υπουργούς. Αυτοί μια φορά για καλό δεν έρχονται.\nΠροηγούμενο Ο δήμος Αβδήρων λειτουργεί τα Λουτρά Ποταμιάς\nΕπόμενο Στον δήμο Μύκης γιορτάσθηκε η Εθνική Επέτειος του ΟΧΙ με μπροστάρη τον δήμαρχο Μύκης Ριτβάν Ντελιχουσείν\n“Καμπάνες” σε 10 επαγγελματίες στην ΑΜΘ λόγω … κορονοιού\nΕΔΕ από τον πρόεδρο της ΔΕΥΑΞ